Ma d aḥric wis ukkuẓ d win icudden ɣer uɣanib.Yes-s amedyaz ibennu iḍrisen-ines n tmedyaz. Ma nezwar-d seg tesnalsit deg-s tutlayt n tmedyazt anda Braḥim Izri yeseqdec tutlayt n tmedyazt, ɣur-s sin wazalen. Azal amezwaru d anamek, ma d wis sin d tameɣruṭ d talɣa . Am wakken daɣen abeddel n tutlayt yella deg tmedyazt n ucennay aya yella-d ilmend n useqεed n tmeɣruṭ. Anda id-nufa belli yesexdem-it s waṭas, win n taεrabt iban imi yekcem mliḥ deg tutlayt, ma d win n trumitamedyaz yesemres tinfaliyin s lekmal-nsent. Rnu ɣer umawal-agi, yesemres amawal yettemcabin akken ad yekkes asnilles deg wawal.